Page:Coalman's courtship to a creelwife's daughter (1).pdf/14

 taylor has na bridled her, or tane a trying trotty o' her.

Mat. But Sawny man, I'll tell you wha we’ll do; I'll hame an' broach her the night ou't, an’ come ye the morn, we’ll mak in fude-fast in a wie time; an' thou's get main tocher than a ramon, gamon to gamon, she has baith blankets and sheet, a covering an' twa cods, a caff bed an' a bowster an' hear'st thou, my laddie, I hae a bit auld hogger an' something in't; thou's get i when I die: But, be me suth, it will be the last thing I'll part wi', I kenna what I may need yet, it's an auld wife it kens her wier tho' her winnin' sheet were at her head.

On this they paid their spout, and parted but when Sawny came out, he storted and stagger'd like a sturdy stot, was the chief commander, for he thought every body  had two heads, and four een, and mair noses than they needed; and having been so lang in the dark house wi' fire-light he thought it was the morning of a new day A hech, said he, when was I a night, fram my mither before? She'll think I'm put in the guard, tane wi' the doctors, or else am married, an' wirking at the wanton war o' weans makin'.

Mat. Hate, daft laddie, the soup drink in your head, this day and yesterday's a a day, ye'll be hame in bra-time yet.